క్రీస్తుపూర్వం 7,000 లో దక్షిణ ఆసియాలో పాకిస్తాన్లోని బలూచిస్తాను ప్రాంతంలో స్థిర జీవితం, జీవనాధారం కొరకు ఆహారం సంపాదించడానికి వ్యవసాయం విధానానికి పరివర్తన, మతసంబంధమైన పరివర్తనను ప్రారంభమైంది. బెలూచిస్తాన్లోని మెహర్గరు ప్రదేశంలో గోధుమలు, బార్లీల పెంపకం గురించి నమోదు చేయవచ్చు. వేగంగా మేకలు, గొర్రెలు, పశువుల పెంపకం అధికరించింది. 2006 ఏప్రెలులో నేచరు అనే శాస్త్రీయ పత్రికలో వివోలో రంద్రం చేయబడిన దంతాల (విల్లు, చెకుముకి చిట్కాలను ఉపయోగించి రంద్రం చేయబడి ఉండవచ్చు) పురాతన (మొదటి ప్రారంభ కొత్తరాతియుగం) ఆధారాలు మెహర్గరులో కనుగొనబడ్డాయి.

క్రీస్తుపూర్వం 6500 నాటికి దక్షిణ భారతదేశంలో కొత్తరాతియుగం ప్రారంభమై మెగాలిథికు పరివర్తన కాలం ప్రారంభమయ్యే వరకు (క్రీ.పూ 1400 వరకు) కొనసాగింది. దక్షిణ భారత కొత్తరాతియుగం కర్ణాటక ప్రాంతంలో క్రీ.పూ 2500 నుండి యాషు మట్టిదిబ్బలు తరువాత తమిళనాడు వరకు విస్తరించింది.

తూర్పు ఆసియాలో, క్రీ.పూ 9500–9000లో నాన్జువాంగ్టౌ సంస్కృతి, క్రీ.పూ 7500–6100 మద్యకాలంలో పెంగ్టౌషాను సంస్కృతి, క్రీ.పూ 7000–5000 మద్యకాలంలో పీలిగాంగు సంస్కృతి ఉన్నాయి.

'కొత్తరాతియుగం' (పాలిషు చేసిన రాతి పనిముట్లను ఉపయోగించడం ఈ పేరాలో నిర్వచించబడింది) చిన్న సమాజంగా సులువుగా చేరుకోలేని భూభాగం అయిన వెస్టు పాపువా (ఇండోనేషియా న్యూ గినియా) ప్రజల జీవన సంప్రదాయంగా మిగిలిపోయింది. లోహపు పరికరాల లభ్యత పరిమిత ప్రాంతాలలో ప్రస్తుతకాలం వరకు (2008 నాటికి) మెరుగు చేసిన రాతి గొడ్డలి, గొడ్డలిని ఉపయోగిస్తున్నారు. ఈ ప్రాంతంలో లోహాలు పరిమితంగా ఉన్నాయి. పాత తరం చనిపోవడం, స్టీలు బ్లేడ్లు, గొలుసు రంపం ప్రబలంగా ఉండటంతో రాబోయే కొద్ది సంవత్సరాలలో ఇది పూర్తిగా ఆగిపోయే అవకాశం ఉంది.

2012 లో దక్షిణ కొరియాలోని మునాం-రి, గోసోంగు, గాంగ్వాను ప్రావిన్సు, కనుగొనబడిన ఒక కొత్త వ్యవసాయ స్థలం గురించి వార్తలు విడుదలయ్యాయి. ఇది తూర్పు ఆసియాలో ఇప్పటివరకు తెలిసిన తొలి వ్యవసాయ భూములు కావచ్చు. "కొత్తరాతియుగం కాలానికి చెందిన వ్యవసాయ క్షేత్రం అవశేషాలు ఇంతకుముందు ఏ తూర్పు ఆసియా దేశంలోనూ కనుగొనబడలేదు. ఇన్స్టిట్యూటు మాట్లాడుతూ " కొరియా ద్వీపకల్పంలో వ్యవసాయ సాగు చరిత్ర కనీసం ప్రారంభమైందని ఈ ఆవిష్కరణ వెల్లడించింది". ఈ పొలం క్రీ.పూ 3600 - 3000 మధ్య నాటిది. కుండలు, రాతి ఉపకరణ తయారీ కేంద్రాలు, ఇళ్ళు కూడా కనుగొనబడ్డాయి. "2002 లో పరిశోధకులు ఈ ప్రాంతంలోని ఇతర వస్తువులలో చరిత్రపూర్వ మట్టి పాత్రలు, జాడే చెవిపోగులు కనుగొన్నారు". ప్రాంతం గురించిన మరింత ఖచ్చితమైన తేదీని తిరిగి పొందడానికి పరిశోధనా బృందం యాక్సిలరేటరు మాస్ స్పెక్ట్రోమెట్రీ (ఎ.ఎం.ఎస్) డేటింగు చేస్తుంది.

కొత్తరాతియుగం 2 - మాట్టిపాత్రల పూర్వ కొత్తరాతియుగం బి (పిపిఎన్బి)
కొత్తరాతియుగం 3 మట్టిపాత్రల కొత్తరాతియుగం (పిఎన్)
దక్షిణ, తూర్పు ఆసియాలు
వ్యవసాయ శకం